
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

tel/fax 0256-293606, www.primariatm.ro
	

	Nr.____________________ din________ 2009
	APROBAT

PRIMAR 
DR. ING. GHEORGHE CIUHANDU


REFERAT 

Privind acordarea scutirii la plata impozitului pe un imobil pentru anul 2009 CASEI DE AJUTOR RECIPROC A PENSIONARILOR DIN TIMIŞOARA 

– CARP - 
În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată:
„Clădirile pentru care nu se datorează impozit, prin efectul legii, sunt după cum urmează (…):


19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local. »
Prin cererea înregistrată la Direcţia Fiscală a Municipiului Timişoara cu nr.E12008-033146/24.11.2008, Casa de Ajutor Reciproc a Pensionarilor din Timişoara, cu sediul în Str. Bogdăneştilor nr.4, Timişoara, solicită scutire la plata impozitului pe clădiri datorat bugetului local pentru imobilul în care îşi are sediul, în temeiul art.250 alin.(1) pct.19 din codul fiscal, invocat  mai sus.

În conformitate cu prevederile Statutului C.A.R.P., aceasta este o organizaţie cu caracter civic, persoană juridică de drept privat cu caracter nepatrimonial, neguvernamentală, apolitică, cu scop de caritate, de întrajutorare mutuală şi de asistenţă socială, situată în Timişoara, str. Bogdăneşţilor nr.4 (art.1 din Statut).
De asemenea, potrivit art.5 din Statut, asociaţia acordă pensionarilor următoarele ajutoare:

· împrumuturi rambursabile

· ajutoare nerambursabile si deces

· organizarea de activităţi culturale, artistice şi transport persoane în scopuri turistice

· prestarea de servicii, inclusiv medicale gratuite sau contra unei plăţi reduse pentru membrii caselor de ajutor reciproc ale pensionarilor şi membrii de familie ai acestora

· administrarea de case de odihnă şi tratament

· organizarea de centre pentru reparaţii de obiecte casnice

· acţiuni şi forme de asistenţă socială

· compensarea biletelor de tratament

· ajutoare în caz de spitalizare

· acordarea de medicamente gratuite

· alte acţiuni

- organizarea de asociaţii cu caracter economic în scopul asigurării de resurse suplimentare pentru acţiunile sociale

După cum reiese din declaraţia pe proprie răspundere formulată în numele organizaţiei de către Preşedintele CARP Timişoara, Dl. Mihail Pungă, în imobilul situat în str. Bogdăneştilor nr.4, aceasta desfăşoară activităţi social-umanitare.
Având în vedere cele de mai sus,

PROPUNEM:


Acordarea scutirii la plata impozitului pe clădire în cuantum de 16.263 lei,  pentru anul fiscal 2009, respectiv perioada 01.01.2009 – 31.12.2009,  Casei de Ajutor Reciproc a Pensionarilor din Timişoara, pentru imobilul situat în Timişoara, str. Bogdăneştilor nr.4.

